Kongsberg Penguins

Kongsberg Penguins var et norsk basketballag fra Kongsberg. De ble dannet i 2000, samtidig som den nye, norske ligaen, BLNO, tok form. Lagets opprinnelige navn var Bergkameratene, men Kongsberg Penguins ble skilt ut som en egen klubb.

Kongsberg Penguins spilte hjemmekampene sine i Kongsberghallen, ofte foran 400–500 tilskuere. På det meste har det vært 1200–1300 mennesker til stede. Navnet Penguins har laget tatt fra Kongsberg Våpenfabrikks marine missil Penguin-rakett.

Blant lagets meritter er sluttspillsølv i både sesongen 2000/2001 og sesongen 2001/2002.Tar over Penguins-skuta, Laagendalsposten, 6. juli 2002

Kongsberg Penguins ble lagt ned på grunn av økonomiske vanskeligheter etter sesongen 2006/2007.Penguins trekker seg fra BLNO, Drammens Tidende, 16. juni 2007

Fra sesongen 2015/2016 er det Kongsberg Miners som representerer Kongsberg i BLNO.Nå er Kongsberg tilbake i baskettoppen, Laagendalsposten, 1. okt. 2015

 Sølvberget 
«Sølvberget» var supporterklubben til Kongsberg Penguins. Sølvberget besto av Sølvrekruttene, Arvesølvet og Sølvberget. Sølvberget var en non-profit-organisasjon som var politisk uavhengig. Sølvberget ble gjenopprettet i 2018 og er nå supportergruppen til BLNO-laget Kongsberg Miners.

 Referanser 

Kategori:Idrettslag i Buskerud
Kategori:Basketballag i Norge
Kategori:Idrettslag etablert i 2000
Kategori:Sport i Kongsberg